**ביבליוגרפיה**

**א.      מבוא**

כתיבת ביבליוגרפיה חשובה מאוד בכתיבת העבודה, כדי לאפשר לקורא העבודה לבחון את חומר העזר בו נעשה שימוש.  בכתיבת הביבליוגרפיה נכללים אזכורים בגוף העבודה וכן רשימה בסופה. יש להבדיל בין עיבוד החומר לבין ציטוט מדויק כפי שנכתב במקור.

כל המקורות שמוזכרים בגוף העבודה חייבים להופיע גם ברשימה המרכזת בסוף העבודה. מקורות שלא הוזכרו בעבודה לא יופיעו ברשימה. אין הבדל בין האזכורים בגוף העבודה (ספר,  מאמר וכו') אבל ברשימה צורת הרישום משתנה לפי סוג הפריט.

אזכור מקור בעבודה מתבצע בסוגריים תוך ציון שם המשפחה של המחבר/ים ושנת ההוצאה, לדוג' (כספי, 1992) אם הציטוט במירכאות (בשפה בה הוא מופיע בטקסט המקורי) יש לציין גם את שנת ההוצאה ואת העמוד/ים לדוג' (כספי, 1992, ע24-27)

הרשימה הביבליוגרפית צריכה להיות ממוינת לפי א"ב של שמות משפחה. ראשונים הפריטים בעברית. אם לאותו מחבר יותר מפריט אחד, יש למיין לפי שנה. אפשר למיין את הרשימה לפי סוג החומר או לפי נושאים אבל פנימית תמיד למיין לפי שם משפחה.

**ב.      הפניות בגוף העבודה**

אין הבחנה בין סוגי החומר השונים. עיקר ההבדל תלוי במספר הכותבים וההבחנה בין אזכור  המקור לציטוט מדויק.

·        מחבר אחד

(שם המחבר, שנת פרסום)

דוג' (כספי, 1992)

·        שני מחברים

(שם משפחה מחבר אחד "ו" שם משפחה מחבר שני, שנת פירסום)

דוג' (כהן ולוי, 1984)

·        שלושה עד חמישה מחברים

אזכור ראשון (שמות משפחה של כולם, שנה)

אזכורים נוספים (שם משפחה מחבר ראשון ואחרים, שנה)

דוג' אזכור ראשון (לוי, שכטר, אדמוני ופרץ,1976)

אזכורים נוספים (לוי ואחרים, 1976)

·        ציטוט עם הפניה לעמוד

(שם המחבר, שנת פרסום, עמ')

דוג' (ליבוביץ, 1995, עמ'15)

·        כאשר מחבר מוזכר בטקסט

... שם המחבר (שנה)

לדוג' "...על פי התאוריה של אברהמי (1994)"

**ג.       רשימה ביבליוגרפית בסוף העבודה**

שם תמיד יהיה שם משפחה ואות ראשונה.

במבנה של : שם משפחה מלא, אות ראשונה משם פרטי'.

לדוג' כספי, ד'

* ספר

שם. (שנת ההוצאה). *שם הספר:* *כותרת משנה*. מקום ההוצאה: שם ההוצאה.

דוג' כספי, ד', לימור, י'.(1992). *המתווכים: אמצעי התקשורת בישראל – 1948- 1990.* תל אביב:עם עובד

* ספר בעל מספר כרכים

שם. (שנת ההוצאה). *שם הספר:* *כותרת משנה (כרך/יח')*. מקום ההוצאה: שם ההוצאה.

לדוג' ארון,ר'.(תשנ"ג). *ציוני דרך בהגות הסוציולוגית (כרך ב').* תל-אביב: האונ' הפתוחה.

* ספר שנכתב על ידי שני מחברים

שם מחבר אחד "ו" שם מחבר שני. (שנת ההוצאה). *שם הספר:* *כותרת משנה (כרך/יח')*. מקום ההוצאה: שם ההוצאה.

דוג' קורן, ד', ושפירא, ב'.(1997). *קואליציות: הפוליטיקה הישראלית: 50 שנים – 100 אירועים.* תל-אביב: זמורה ביתן.

* קובץ מאמרים עם עורך

שמ/ות העורכ/ים. (עורכ/ים). (שנת הוצאה). *שם הספר:כותרת משנה.* מקום ההוצאה:שם ההוצאה.

דוג' אבוהב, א', גולדברג, ה' והרצוג, א'.(עורכים).(1998). *ישראל:אנתרופולוגיה מקומית.* תל-אביב:צ'ריקובר.

* מאמר מתוך קובץ

שמ/ות מחבר/י הפרק. (שנת הוצאה). *שם המאמר:כותרת משנה.* בתוך: מחבר/י או עורכ/י הספר.(עורכים). *שם הספר*. (עמ' בהם מופיע המאמר). מקום ההוצאה:שם ההוצאה.

דוג' ליבס, ת' וכץ,א'.(1998).*דפוסי מעורבות בתכניות טלויזיה:ניתוח השוואתי.* בתוך:כספי, ד' ולימור, י'.(עורכים).*אמצעי תקשורת המונים בישראל – מקראה*(עמ'623-642). תל-אביב:האונ' הפתוחה.

* מאמר מכתב עת

שם.(שנת הוצאה). שם המאמר: כותרת משנה*.* *שם כתב העת*, מס כרך, גליון, מספרי עמודים.

דוג' בן-ליעזר,א'.(1994).אומה במדים:ישראל בשנותיה הראשונות.*זמנים*,49, 50-65

* מאמר מאתר אינטרנט

שם.(שנת פירסום). *שם המאמר.*תאריך הדלייה, כתובת האתר.